Ez jelzi a látássérülteknek, hogy mindjárt tele van a pohár.

A Mozgássérültek Budapesti Egyesületének Egyetemes tervezési és kutatóközpontjában tett látogatást Szentes Tamás főpolgármester helyettes. A IX. kerületben található kutatóközpont az akadálymentesítés helyett az akadályok megelőzésére helyezi a hangsúlyt. Olyan eszközöket és berendezési tárgyakat mutatnak be, amelyek a speciális igényű személyek tapasztalataiból születhettek meg, ám korra és adottságokra tekintet nélkül bárki használhatja őket.

Földesi Erzsébet, a Mozgássérültek Budapesti Egyesületének elnöke:

* Mi ezzel a központtal azt szeretnénk bemutatni, hogy van olyan tervezési mód ez az egyetemes tervezés amely már a kezdet kezdetétől figyelembe veszi a lehető legszélesebb spektrumú felhasználókat, nem hagyva ki belőle a fogyatékos embereket és például úgy tervezi meg a körülöttük levő tárgyakat, környezetet és esetleg számítógépes alkalmazásokat, melyek nagyon fontosak a mai digitális világban, hogy azok a fogyatékos emberek számára is alkalmasak.

Dr. Szentes Tamás Főpolgármester-helyettes:

* Nemrég írt alá a Fővárosi Önkormányzat egy olyan egyezményt, mellyel lehetővé kívánjuk tenni azt, hogy a Fővárosi Önkormányzat keretein belül lehessen elhelyezkedniük fogyatékkal élő embereknek, akik akár lehetnek mozgássérültek, halláskárosultak, látássérültek. Van egy kft-nk, a Budapest Esély Nonprofit Kft. Ezen a kft-n keresztül látjuk el ezt a foglalkoztatási feladatot. Én úgy gondolom, hogy az Önkormányzat és az egyetemes tervezés között egy nagyon hatékony együttműködés jöhet létre.